נסיכות ולדק ופירמונט

נסיכות ולדק ופירמונט (גרמנית: Fürstentum Waldeck und Pyrmont), הייתה רוזנות שהוקמה בשנת 1180 בתחומי האימפריה הרומית הקדושה, ובשנת 1712 שודרגה למעמד של נסיכות, והתקיימה עד לאחר מלחמת העולם הראשונה. בשנת 1180 הכריז וולקין השני, רוזן שוואלנברג על אזור טירת ולדק שהוקמה בשנת 1120 כרוזנות, וצירף אליה שטחים שקיבל מאשתו לואיטגרד, בתו של פופו הראשון, רוזן רייכנבאך. יורשיו של וולקין הרחיבו את שטחי הרוזנות, שהייתה כפופה לנסיכות הבוחר ממיינץ. בשנת 1397 מת היינריך השישי, רוזן ולדק, והרוזנות התפצלה לולדק-לנדאו ולולדק-ולדק. בשנת 1486 התפצלה שוב רוזנות ולדק-ולדק לולדק-אייזנברג ולולדק-וילדונגן. בשנת 1625 ירש וולארד הרביעי, רוזן ולדק את רוזנות פירמונט, והרוזנות נקראה מעתה רוזנות ולדק ופירמונט. בשנת 1655 העביר כריסטיאן לודוויג, רוזן ולדק את עיר הבירה לארולזן, ובשנת 1685 נחתם הסכם בין כריסטיאן לודוויג לדודנו גאורג פרידריך, רוזן ולדק-אייזנברג שהיה חשוך ילדים, ולפיו יירש כריסטיאן לודוויג אף את ולדק-אייזנברג לאחר מותו של גאורג פרידריך. ואכן, בשנת 1692 מת גאורג פרידריך, וכריסטיאן לודוויג איחד תחתיו את כל רוזנות ולדק, לראשונה מאז שנת 1397. בשנת 1706 מת כריסטיאן לודוויג, ובנו פרידריך אנטון אולריך עלה לשלטון במקומו, ובשנת 1712 נתן קרל השישי, קיסר האימפריה הרומית הקדושה לפרידריך אנטון אולריך מעמד של נסיך. במהלך מלחמת העצמאות של ארצות הברית שלח פרידריך קרל אוגוסט, נסיך ולדק ופירמונט 1,225 חיילים בשכר, על מנת לסייע לבריטים במלחמתם נגד האמריקנים. בשנת 1805 קיבל הנסיך גאורג מאחיו פרידריך קרל אוגוסט את נסיכות פירמונט, ושלט בה עד למות אחיו בשנת 1812, אז שבו והתאחדו שתי הנסיכויות. בשנת 1807 הצטרפה הנסיכות לקונפדרציה של הריין, ולאחר מפלת נפוליאון הצטרפה בשנת 1815 לקונפדרציה הגרמנית. בשנת 1848 פרצו בנסיכות מרידות כחלק ממהפכות אביב העמים, וכתוצאה מכך נאלץ גאורג ויקטור, נסיך ולדק ופירמונט לתת חוקה חדשה לנסיכות. בשנת 1866 הצטרפה הנסיכות בראשות גאורג ויקטור לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1868 החלה פרוסיה לנהל את הנסיכות, אולם היא שמרה על מעמדה הריבוני. בשנת 1870 לחמו כוחות הנסיכות לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית. ב-13 בנובמבר 1918 התפטר מתפקידו פרידריך, נסיך ולדק ופירמונט, שהיה אחיה של אמה, מלכת הולנד, בעקבות המהפכה הגרמנית והתבוסה במלחמת העולם הראשונה. כאשר הנסיכות בוטלה, הפכה המדינה למדינה חופשית, שהתקיימה עד לשנת 1929, שאז מוזגה לתוך המדינה החופשית פרוסיה. טירת ולדק, הסן טירת ארולזן טירת פירמונט טירת פרידריכשטיין בבאד וילדונגן טירת אייזנברג ליד קורבאך טירת שאומבורג וולקין הראשון (1137–1185) היינריך הראשון (1185–1209) וידוקינד השלישי (1185–1189) הרמן השלישי (1185–1223) וולקין השני (1224–1249) אדולף הראשון (1218–1270) אדולף השני (1270–1271) אוטו הראשון (1271–1305) היינריך הרביעי (1305–1344) אוטו השני (1344–1369) היינריך השישי (1369–1397) אדולף השלישי (1397–1431) אוטו השלישי (1431–1459) אוטו הרביעי (1459–1495) היינריך השביעי (1397–1444) וולארד הראשון (1444–1475) פיליפ הראשון (1475) היינריך השמיני (1475–1486) פיליפ השני (1486–1524) פיליפ השלישי (1524–1539) יוהאן הראשון (1539–1567) פיליפ השישי (1567–1579) פרנץ השלישי (1579–1597) וולארד השני (1539–1578) יוזיאס הראשון (1578–1588) כריסטיאן (1588–1607) וולארד הרביעי (1588–1607) וולארד הרביעי (1607–1640) פיליפ דיטריך (1640–1645) היינריך וולארד (1645–1664) גאורג פרידריך (1664–1692) היינריך השמיני (1486–1512) פיליפ הרביעי (1513–1574) דניאל (1574–1577) היינריך התשיעי (1577) גינתר (1577–1585) וילהלם ארנסט (1585–1598) כריסטיאן (1607–1637) פיליפ השביעי (1638–1645) כריסטיאן לודוויג (1645–1706) יוזיאס השני (1645–1669) כריסטיאן לודוויג (1692–1706) פרידריך אנטון אולריך (1706–1712) פרידריך אנטון אולריך (1712–1728) קרל אוגוסט פרידריך (1728–1763) פרידריך קרל אוגוסט (1763–1812) גאורג הראשון (1812–1813) גאורג השני (1813–1845) גאורג ויקטור (1845–1893) פרידריך (1893–1918) פרידריך (1918–1946) יוזיאס (1946–1967) ויטקינד (מאז 1967) אתר האינטרנט הרשמי של נסיכות ולדק ופירמונט נסיכות ולדק ופירמונט (בגרמנית) נסיכות ולדק ופירמונט, באתר אנציקלופדיה בריטניקה (באנגלית)